Návrh komuniké

	Vláda Slovenskej republiky prerokovala Návrh na uzavretie Dohody medzi Slovenskou republikou a Rakúskou republikou o zmene Zmluvy medzi Československou socialistickou republikou a Rakúskou republikou o spoločných štátnych hraniciach z 21. decembra 1973, ktorá určuje priebeh slovensko-rakúskej štátnej hranice, spôsob jej správy a udržiavania.

	Predmetom úpravy uvedenej dohody je najmä vytvorenie medzinárodnoprávnych podmienok na prečíslovanie hraničných úsekov a hraničných znakov, na komplexné preskúšanie slovensko-rakúskej štátnej hranice a na vyhotovenie nového spoločného hraničného dokumentárneho diela ako súčasti budúcej novej zmluvy o spoločnej štátnej hranici ktoré nahradí dokumentáciu o štátnej hranici platnú od roka 1920. 

	Uvedená dohoda nadobudne platnosť prvým deň druhého mesiaca po doručení slovenskej diplomatickej nóty rakúskej strane.